Corréu electrónicu

El corréu electrónicu ye un serviciu de rede pa unviar y recibir mensaxes ente usuarios al traviés de sistemes de comunicación lletrónicos (normalmente por Internet). Esto fai que seya mui útil comparáu col corréu ordinariu, porque ye más baratu y rápidu.

Xunto colos mensaxes tamién pueden unviase ficheros como paquetes amestaos.

 Historia 
El nome vien de l'analoxía col corréu postal: los dos sirven pa mandar y recibir mensaxes, y úsense "buzones" intermedios (sirvidores), au los mensaxes se guarden temporalmente mientres lleguen al so destín.

Inventólu Ray Tomlinson en 1971. D'aquella ya hubiera un sistema de mensaxería en cada ordenador (que yera compartida por varios usuarios), pero nun había ún que permitiere unviar mensaxes a otra ordenador d'una rede. Tomlinson elixó l'arroba (@) como divisor ente l'usuariu y l'ordenador na que s'abelluga la caxina de corréu porque n'inglés @ dizse "at" (que pue tornase en "en"). Asina, usuariu@dominiu.com lleeríase usuariu en dominiu.com.

 Problemes 
Nos últimos tiempos tán saliendo estremaos tipos d'unvios qu'afecten a la seguridá/veracidá de la conexón al traviés d'esti mediu. Nesti sen, los medios más emplegaos son los virus y troyanos y los bulos o engaños; los primeros infesten los ordenadores al traviés de ficheros unviaos xunto colos mensaxes y los segundos afecten a la credibilidá de los mensaxes tresmitíos a partir de terceros na rede. Tamién, cada vegada alcuéntrase más corréu publicitariu non solicitáu o basoria: corréu puxarra o spam.

 Servicios de corréu electrónicu 
 Principales fornidores de servicios de corréu electrónicu de baldre:
 Gmail: webmail y POP3
 Hotmail: webmail
 Yahoo!: webmail y POP3 con publicidá
 Lycos: webmail

 Programes pa lleer y organizar corréu 
 Principales programes
 Evolution: GNU/Linux
 Outlook Express: Windows
 Thunderbird: Windows, GNU/Linux, Mac OSX
 Mail: macOS

 Programes servidores de corréu 
 Principales programes
 Exim: GNU/Linux y Unix en xeneral.
 Sendmail: GNU/Linux y Unix en xeneral.
 Postfix: GNU/Linux y Unix en xeneral.
 Microsoft Exchange Server: Windows

 Ver tamién 
 MIME 
 Llista de corréu electrónicu
 SMTP
 POP3
 IMAP
 webmail

 Referencies 

 Enllaces esternos 

Categoría:Protocolos de redes
Categoría:Terminoloxía informática